**Oznámenie o začatí obstarávania Aktualizácia č. 2 Koncepcie územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu**

Bratislavský samosprávny kraj v zmysle svojej pôsobnosti podľa §4 ods. 1) písm. c) zákona č. 302/2001 Z. z. o samospráve vyšších územných celkov (zákon o samosprávnych krajoch) a v súlade s §7a zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov oznamuje začatie obstarávania Aktualizácie č. 2 Koncepcie územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu (ďalej aj „Aktualizácia č.2 Koncepcie územného rozvoja cyklotrás BSK“).

Obstarávanie je zabezpečené podľa §2a stavebného zákona prostredníctvom odborne spôsobilej osoby a obstaranie územnoplánovacích podkladov a územnoplánovacej dokumentácie Ing. arch. Máriou Rajeckou, reg. č. 292.

Vzhľadom na fakt, že posledná aktualizácia predmetného dokumentu bola schválená uznesením 19/2017 Zastupiteľstvom BSK dňa 17.02.2017, Bratislavský samosprávny kraj pristúpil k ďalšej aktualizácií, z dôvodu preverenia aktuálnosti návrhu cyklotrás a ich realizácie. Týmto Vás žiadame o doplnenie trás a reálnosť ich výstavby.

Plné znenie dokumentu je zverejnené na webovej stránke <https://bratislavskykraj.sk/urad-bsk/uzemne-planovanie-a-gis/>, pod záložkou: „Koncepčné materiály“.

Koncepcia rozvoja cyklotrás ako strategický dokument bude predložený na schválenie Zastupiteľstvu Bratislavského samosprávneho kraja, pričom bude slúžiť ako podklad k čerpaniu finančných prostriedkov v rámci Integrovaného regionálneho operačného programu 2014 – 2020, ako aj v rámci nového programového obdobia 2021 – 2027 na budovanie cyklodopravných prepojení.

Týmto sa obraciame na dotknuté orgány štátnej správy, samosprávy, právnické a fyzické osoby so žiadosťou o zaslanie podkladov, námetov, požiadaviek a podnetov, v termíne do 30.06.2020 písomnou formou do podateľne Úradu Bratislavského samosprávneho kraja, poštou na adresu: Bratislavský samosprávny kraj, Odbor územného plánu, GIS a životného prostredia, Sabinovská 16, 820 05 Bratislava alebo elektronicky zaslaním na adresu [podatelna@region-bsk.sk](mailto:podatelna@region-bsk.sk) .